- Andrei Nicolescu a rupt tăcerea şi a anunţat cum l-a descoperit pe Zeljko Kopic
- Administratorul special de la Dinamo a dezvăluit că antrenorul croat a fost propus din trei surse
Andrei Nicolescu a rupt tăcerea şi a anunţat cum l-a descoperit pe Zeljko Kopic. Administratorul special al celor de la Dinamo l-a contrazis pe Florin Prunea, cel care a declarat că Zeljko Kopic a fost adus de un sponsor al clubului.
După câteva luni pe banca formaţiei din Ştefan cel Mare, aducerea lui Kopic pare să fie un succes pentru "câini", înainte de startul în play-out.
Andrei Nicolescu a rupt tăcerea şi a anunţat cum l-a descoperit pe Zeljko Kopic: "Are un bun simţ pe care rar l-am văzut în România"
Nicolescu a recunoscut că a primit din trei surse diferite propunerea pentru croatul de 46 de ani, iar încă de la prima conversaţie cu Kopic, lucrurile s-au legat:
"După primele două etape toată lumea a sărit pe mine (n.r. pentru aducerea lui Zeljko Kopic). Mi s-a reproșat de unde l-am "pescuit". Am avut din trei surse propunerea pentru el: un impresar, un apropiat al clubului și un sponsor. Am început să ne uităm pe opțiuni și am avut o discuție, l-am sunat și de acolo s-au legat lucrurile, nu-l cunoșteam înainte.
Cred că nu am realizat mare lucru deocamdată, am redat speranța și demnitatea, dar drumul este încă greu și trebuie să fim foarte atenți, să continuăm să exprimăm același joc. Are un bun simț pe care rar l-am văzut în România (n.r. Kopic). Chiar își dorește să realizeze ceva notabil aici", a declarat Andrei Nicolescu, potrivit fanatik.ro.
S-a stabilit programul primei etape din play-off / play-out
S-a stabilit programul primei etape din play-off / play-out. Oficialii LPF au anunţat când se vor disputa meciurile "de foc" FCSB – Sepsi, Rapid – Farul şi Hermannstadt – Dinamo.
Startul se dă vineri, atunci când U Cluj dă piept cu ultima clasată din play-out, FC Botoşani. După, Rapid are derby în Giuleşti cu Farul lui Gică Hagi.
Sâmbătă va avea loc derby-ul dintre CFR Cluj şi Universitatea Craiova. FCSB joacă duminică pe Arena Naţionaţională şi vrea să facă uitată umilinţa cu Rapid.
Programul partidelor care se vor disputa în acest week-end, în prima etapă din play-off şi play-out în Superliga:
Vineri, 15 martie
- Ora 17.30 Universitatea Cluj – FC Botoşani
- Ora 20.30 FC Rapid 1923 – Farul Constanţa
Sâmbătă, 16 martie
- Ora 17.00 Oţelul Galaţi – Politehnica Iaşi
- Ora 20.00 CFR 1907 Cluj – Universitatea Craiova
Duminică, 17 martie
- Ora 18.45 FC Hermannstadt – Dinamo Bucureşti
- Ora 21.00 FCSB – Sepsi OSK Sf. Gheorghe
Luni, 18 martie
- Ora 17.30 UTA Arad – FC Voluntari
- Ora 20.30 Petrolul Ploieşti – FC U Craiova 1948